**Ջեք Տվորկով** (անգլ.՝ Jack Tworkov, օգոստոսի 15, 1900(1900-08-15)[…], Բյալա Պոդլյասկա, Q21636040?, Siedlce Governorate, Warsaw general-governorate, Ռուսական կայսրություն - սեպտեմբերի 4, 1982(1982-09-04)[…], Provincetown, Բարնստեյբլ շրջան, Մասաչուսեթս, ԱՄՆ), լեհական ծագմամբ ամերիկացի նկարիչ, վերացական էքսպրեսիոնիստ։

Կենսագրություն
--------------

Յակով և Ջենիս, 1921 թվական
Ջեք Տվորկովը ծնվել է 1900 թվականին Բյալա Պոդլյասկայում (Ռուսական կայսրություն)։ 1913 թվականին տեղափոխվել է Միացյալ Նահանգներ իր մոր և կրտսեր քրոջ հետ, որը հետագայում հայտնի է դարձել որպես Ջենիս Բյալա։ Ունենալով գրող դառնալու մտադրություն՝ Տվորկովն ուսանել է Կոլումբիայի համալսարանում, սակայն 1921 թվականին Սեզանի և Մատիսի նկարները տեսնելուց հետո որոշել է արվեստ սովորել Նյու Յորքի ուսանողների լիգայի դիզայնի և արվեստի ազգային ակադեմիայում։ Մեծ դեպրեսիայի ժամանակ Տվորկովը հանդիպել է Վիլեմ դե Կունինգին և խումբ աբստրակտ էքսպրեսիոնիստների, այդ թվում՝ Արշիլ Գորկիի, Մարկ Ռոթկոյի և Ջեքսոն Պոլլոքի հետ, հիմնադրել Նյու Յորքի դպրոցը։

Իր ողջ կյանքի ընթացքում Տվորկովը դասավանդել է մի շարք կրթական հաստատություններում, ներառյալ Ամերիկյան համալսարանը, Black Mountain College, Queens College, Պրատի ինստիտուտը, Մինեսոտայի համալսարանը, Կոլումբիայի համալսարանը, Եյլի համալսարանը։

Տվորկովը համարվում է խոշորագույն նկարիչներից մեկը, որը Վիլեմ դե Կունինգի, Ֆրանց Քլայնի և Ջեքսոն Պոլլոքի հետ միասին կանգնած է Ամերիկայում վերացական էքսպրեսիոնիզմի ակունքներում։

Տվորկովը մահացել է 1982 թվականին Մասաչուսեթս նահանգի Պրովինսթաուն քաղաքում։ Թաղված է *Provincetown Cemetery City Cemetery*-ում։ Ամուսնացած է եղել Ռեյչել Վոլոդոֆսկու հետ (*Rachel Wolodofsky*):

Ստեղծագործություն
-----------------

Տվորկովի կարիերան չի սկսվել և չի ավարտվել վերացական էքսպրեսիոնիզմով և նոր Նյույորքյան դպրոցով։ Իր կարիերայի սկզբում նա եղել է ռեալիստ (նրա վաղ աշխատանքներն արտացոլում են Սեզանի ազդեցությունը), կուբիզմի փորձերն աստիճանաբար վերածվել են ձեռածության գեղա​​նկարչություն, իսկ շատ ավելի ուշ նա ընտրել է մինիմալիզմի երկրաչափական ձևերը։ Նա առանց ջանքերի փոխել է շարժումները, բայց հազվադեպ է նոր բան հայտնաբերել։

1935 թվականին Տվորկովը հանդիպել է Ուիլեմ դե Կունինգին և թողել ֆիգուրատիվ ոճը։ Պատերազմից հետո նա միացել է դե Կունինգին (ում հետ նա կիսել է ստուդիան) և այլ նկարիչների, որոնք զարգացնում էին վերացական էքսպրեսիոնիզմը։ 1950-ականների սկզբին նա ստեղծել է աբստրակտ նկարների շարք՝ հիմնված Հոմերոսի «Ոդիսականի» վրա։ Ամբողջ 1950-ականների ընթացքում նա անցել է էքսպրեսիոնիստական վրձնահարվածների։ 1955 թվականին ձևավորվել է նկարչի աշխատանքի հասուն ոճը, որը կառուցվել է ներկերի անթիվ անկյունագծային հարվածների վրա՝ ստեղծելով մթնոլորտային գույնի թարթող դաշտեր։ Ավելի ուշ, թափահարող հարվածներին փոխարինել են բազմաթիվ լայն գծերը։ Այս էներգետիկ կոմպոզիցիաներն ավարտվել են ցանցային ձևերով, ինչպես «Փոփոխականներ» նկարում (1963)։ Նա հասել է կոմերցիոն հաջողությունների, այդ թվում` ցուցահանդեսը Կաստելիի մոտ և 1964 թվականին Ուիթնիի թանգարանի կողմից կազմակերպված անհատական ցուցահանդես։ 1963 թվականին մոտ ոճային փոփոխություններ են տեղի ունեցել։ Վերացական էքսպրեսիոնիզմի ոգով արված նկարներին փոխարինել է երկրաչափական աբստրակցիան։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Encyclopædia Britannica
3. 1 2 3 4  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
4. ↑  Ժամանակակից արվեստի թանգարանի առցանց հավաքածու
5. ↑
6. ↑  Jack Tworkov
7. ↑  Rachel Wolodofsky Tworkov

Կատալոգներ
----------

* Edward Bryant; *Jack Tworkov: Whitney Museum of American Art* Publisher: Whitney Museum of American Art, NY ©1964. OCLC: 7607995
* Jack Tworkov; Andrew Forge; Solomon R. Guggenheim Museum, *Jack Tworkov, Fifteen Years of Painting : Solomon R. Guggenheim Museum, New York* Publisher: Solomon R. Guggenheim Foundation, NY 1982. 0-89207-033-1, 978-0-89207-033-6
* Richard Armstrong, *Jack Tworkov : paintings 1928-1982* Publisher: Pennsylvania Academy of the Fine Arts, PA © 1987. 0-943836-08-5
* Elizabeth Frank; Andre Emmerich Gallery, New York, NY *Jack Tworkov: Paintings from 1930 to 1981* © 1991.
* Alston Conley; Boston College Museum of Art, Chestnut Hill, MA; *Jack Tworkov 1935-1982: An Abstract Expressionist Inventing Form* © 1994
* Jack Tworkov; Mitchell-Innes & Nash and Ameringer Howard Yohe Gallery, *Jack Tworkov : red, white and blue* Publisher: Mitchell-Innes & Nash : Ameringer/Howard/Yohe, 2002. 0-9713844-4-4, 978-0-9713844-4-6
* Debra Bricker Balken; Valerie Carberry Gallery, Chicago, IL *Jack Tworkov: Early Paintings and Drawings* © 2006. 0-9777686-0-0

Արտաքին հղումներ
----------------

* Ջեք Տվորկովին նվիրված կայք
* Jack Tworkov in the National Gallery of Australia's Kenneth Tyler Collection

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Բրիտանիկա · Բրոքհաուս · American National Biography · Universalis |
|  |
| 

|  Չափորոշչային վերահսկողություն |
| --- |
|  |
| BIBSYS: 90349688 · BNF: 162430377 · GND: 119445794 · ISNI: 0000000107188948 · LCCN: n82063932 · NTA: 072980303 · NUKAT: n2003048804 · SUDOC: 15358923X · VIAF: 79424877 · ULAN: 500009670 · WorldCat VIAF: 79424877 |

 |

 |